Tekla Koha
Tekla Koha (1938. aastani Thekla Koch, 1940. aastatel Tekla Juhvelt, 1948. aastast Tekla Rajala; 25. veebruar 1910 Valga (teistel andmetel Novgorod) – 20. märts 1977 Tallinn) oli eesti pianist. Ta lõpetas 1933. aastal Tallinna Konservatooriumi Peeter Ramuli ja Theodor Lemba klaveriklassi. Aastatel 1933–1941 ja 1944–1945 oli ta Riigi Ringhäälingu kontsertmeister. Teise maailmasõja ajal kuulus Eesti NSV Riiklike Kunstiansamblite koosseisu. 1945. aastast oli Estonia teatri kontsertmeister.